Document ID: /roh_data/filtered/fineweb-2-filterrobots_roh.jsonl.gz/856

Il pilot tudestg Sebastian Vettel ha a Melbourne pudì surpassar il grond favurit Lewis Hamilton ed ha uschia gudagnà surprendentamain l'emprim grond premi da l'Australia. Terz è vegnì il Finlandais Kimi Räikkönen – il collega d'equipa da Vettel tar Ferrari.
Dominar la cursa haja Vettel pudì grazia al Safety Car, sco ch'el ha ditg en in'intervista cun las agenturas da novitads. Ses start na saja betg stà fitg bun. El haja gì difficultads cun ils pneus loms. Uschia dominava Hamilton enfin tar il Safety Car la cursa. Tar il Safety Car ha Vettel però fatg tut endretg e midà pneus.
Jau ha gì difficultads cun ils pneus loms. Jau hai urà ch'i dettia in Safety Car.
RR novitads 09:00